Dune (film)
Dune (talaffuzi: Dyun) 2021-yilda katta ekranlarga chiqqan, Warner Bros. Pictures tomonidan tarqatilgan hamda AQSh, Birlashgan Qirollik, Kanada va Vengriya mamlakatlari bilan hamkorlikda ishlangan epik va ilmiy fantastika janridagi filmdir. Film rejissori Denis Villeneuve boʻlib, kartina Warner Bros. Pictures tomonidan tarqatilgandir. Filmda Timothée Chalamet, Rebecca Ferguson, Oscar Isaac, Josh Brolin, Stellan Skarsgård, Dave Bautista, Stephen McKinley Henderson, Zendaya, David Dastmalchian, Chang Chen, Sharon Duncan-Brewster, Charlotte Rampling, Jason Momoa va Javier Bardem kabi aktyorlar suratga tushishgan. Dune filmi premyerasi 78-Venetsiya xalqaro film festivalida 3-sentabr 2021-yilda boʻlib oʻtdi, AQShda esa 22-oktabr 2021-yildan boshlab kinoteatrlarda namoyish qilindi. Film budjeti $165 millionni tashkil etib, kartina umumjahon boʻylab $400 milliondan ortiq daromad koʻrishga muvaffaq boʻldi. Filmning davomi boʻlmish Dune: Part Two 2023-yilning oktabrida chiqarilishi kutilmoqda. Rotten Tomatoes kinotanqid saytida Dune haqida 383 maqola yigʻilib, ulardan 83 foizi filmni ijobiy baholaydi.